চুনারুঘাট প্রতিনিধি ॥ চুনারুঘাটে পিকআপ ভ্যান দিয়ে ৩০ কেজি গাঁজা পাচারকালে ৩ ব্যক্তিকে আটক করেছে পুলিশ। জানা যায়, শুক্রবার সকালে গোপন সংবাদের ভিত্তিতে চুনারুঘাট থানার একদল পুলিশ উপজেলার চন্ডীছড়া চা বাগান এলাকায় অভিযান চালিয়ে একটি পিকআপ ভ্যান নং- (ঢাকা মেট্টো-ন-১৬-৬০০৮) থেকে ২ বস্তা ভর্তি ৩০ কেজি গাঁজাসহ ৩ মাদক ব্যবসায়ীকে আটক করে। আটককৃতরা হল বানিয়াচং উপজেলার শিবপাশা গ্রামের মৃত কুদরত আলীর ছেলে মুখলেছ মিয়া (৪০), একই গ্রামের কাছুম আলীর ছেলে সাবিদুল ইসলাম (৩২) ও বাহুবল উপজেলার পূর্ব ভাদেশ্বর গ্রামের মৃত রজব আলীর ছেলে মোঃ সোহেল মিয়া (২৫)। চুনারুঘাট থানার অফিসার ইনচার্জ অমূল্য কুমার চৌধুরী ঘটনার সত্যতা নিশ্চিত করেছেন।